Merkezê Çapemenî û Îrtîbatî yê HPG’yî netîceyê çalakîyanê Serhad û Xakurkê yê ke bi desan leşkerî ameyî kiştene eşkera kerdî.
Eşkerayîye de nê ameyî parekerdene:
‘’Çarçeweya Hemleya Şorişgêre ya Serkewtişî ya ke  Eyaletê Serhadî de yena domnayene de 1’ê Hezîrane de qezaya Aralikî ya Îdirî de vera artêşa Tirkî operasyonêko şorişgêr ame viraştene.  Wesayîtê zirxinê dişmenî hedef ameyî giewtene. Wesayîtan ra oyo ke eskerî kiştene ame îmhakerde panzerêk zî ame derbekerdene. Leşkere ke waştêne panzerî ra vejîyê teber ameyî pirodayene heme ameyî kiştene. Dimayê çalakîyê yewîyê dişmenî yê ke bi wesayîtanê zirxinan waşt mudaxele bikerê ê zî ameyî pirodayene. 20 leşkerî ameyî kiştene tewr tay 10 zî birîndar bîyî. Artêşa Tirkî dimayê kiriştişê merde û birîndaranê xo herême bombardûman kerde. No opreasyono şorişgêr hetê Gerîlayanê HPG, YJA Star, HBDH’yî ra semedê silamkerdişê Hemleya 1’ê Hezîrane ame viraştene.
Çalakîya Sobatajî: 6 Kontrayî Ameyî Kiştene
Wextêk o artêşa Tirkî mabênê qereqolanê Serêkanîye û Kozîlî yê Bazidê Agirî de rayîrê asayîşî virezana. Hêzanê ma yê YJA Starî  1’ê Hezîrane de wesayîtêko kontrayanê nê rayîrî kirişena hedef girewt. Çalakîya sabotajî de 7 kontrayî ameyî kiştene 2 kontra zî bîyî birîndar. Dimayê çalakîye artêşa Tirkî dest bi operasyonêk kerd û heman roje de destveng peyser ancîyeye. Medyaya Tirkî çalakîya ya me ya vera kontrayan sey vera sivîlan servîs kerde.
Hêzanê YJA Starî Payeberzêk kişt
31’ê Gulane de hêzanê ma yê YJA Starî Çaldiranê Wanî de vera leşkeranê Qereqolê Gulizekê çalakîyê sûîqastî viraştî. Çalakîyanê hemwextan de yewê ci payeberz di leşkerî ameyî kiştene. Artêşa Tirkî ya ke badê çalakîye herême bombardûman kerd dest bi operasyonêk kerd. Çalakîyan de vîndibîyayeyê ma çîn ê.
Xakurkê  de 9 Îşxalkarî Ameyî Kiştene
Vera operasyonê  îşxalî yê artêşa Tirkî yê Xakurkê  hêzanê ma bi çalakîyanê bitesîr cewab da.  1’ê Hezîrane de Qilê Şehîd Derwêşî de leşkerê Arteşa Tirkî ameyî pirodayene 9 leşkerî ameyî kiştene.
Rêbaz Mahabad Weş o
Ma çalakîya xo ya 30’ê Gulane de vatbi 28’ê Gulane de hêrişê hewayî yê herêma Şêxzade ya pabesteya Xakurkê de embazê ma Rêbaz  Mahabad ( Reşît Hasan Nejan) şehîd kewt. Embazê ma bombardûman de şehîd nêbiyo, weş o.
Hêrişê Hewayî yê Vera Zapî de Gerîlayêk Şehîd bi
Teyareyanê artêşa Tirkî vizêr herêma Çil û Çar ê Xakurkê, herêma Mevanis ya Avaşînî û herêma Zapî bombardûman kerdî. Bobmardûmanê vera Zapî de embazêk ma şehîd kewt. Ma do pêra nasnameyê ey eşkera bikerê.’’
